ผมรู้สึกว่าช่วงนี้อารมณ์ค่อนข้างเปลี่ยนแปลงบ่อยเช่นจากที่อารมณ์ดีๆจู่ๆก็รู้สึกเศร้า รู้สึกไม่ดี บางวันจากปกติๆจู่ๆก็อารมณ์เสียขึ้นมาแบบไม่ค่อยมีสาเหตุ เวลาอยู่คนเดียวก็รู้สึกเศร้าบางครั้งก็ร้องไห้โดยไม่มีสาเหตุ เวลาโดนดุนิดๆหน่อยๆก็เศร้าหนักเกินกว่าที่เคย บางครั้งรู้สึกอยากฆ่าตัวตายหรืออยากโดดตึกบ้าง ทำร้ายร่างกายตัวเองบ้าง มีคำแนะนำมั้ยครับ
สวัสดีครับ สำหรับโรคซึมเศร้า จะมีอาการดังนี้คือ 1.มีอารมณ์ซึมเศร้า 2.ความสนใจในการทำกิจกรรมต่างๆลดลงอย่างมาก 3.มีอาการเบื่ออาหาร น้ำหนักลดลง 4.มีอาการนอนไม่หลับ หรือหลับมากกว่าผิดปกติ 5.กระวนกระวาย 6.มีอาการอ่อนเพลีย 7.รู้สึกตนเองไร้ค่า 8.สมาธิลดลง 9.มีความคิดอยากฆ่าตัวตาย ต้องมีอาการอย่างน้อยในข้อหนึ่งหรือข้อสองอย่างน้อยหนึ่งข้อ และต้องมีอาการเหล่านี้เป็นสองสัปดาห์เป็นต้นไป โดยมีอาการเป็นตลอดเวลาเป็นอย่างต่อเนื่อง แนะนำให้สังเกตุอาการ หากอาการเป็นต่อเนื่องนานเกินสองสัปดาห์แนะนำให้มารับการตรวจเพื่อทำการวินิจฉัยเพิ่มเติมและรักษาอย่างเหมาะสมครับ